Колко време продължава процедурата по смяна на доставчик?
Ако сте подписали договора си до 10-о число на всеки месец, ще започнем доставката на електричество от първо число на следващия месец. Ако договорът e сключен след 10-о число в месеца, то тогава доставката започва на първо число на 2-рия месец след сключването на договора – например, ако договорът е сключен на 15 януари, то тогава доставката започва на 1 март.  
Това е така, тъй като е необходимо да уредим прехвърлянето със стария Ви доставчик и енергоразпределителното предприятие (ЕРП), което включва събиране и обработка на данните за измервателния уред и промяна на данните за доставчика при ЕРП. Според законодателството в България заявките за смяна на доставчика на електроенергия се подават до 10-то число на всеки месец и процедурата приключва до края на същия месец.  
Добрата новина е, че ние ще се погрижим за този процес и ще Ви изпращаме редовни актуализации за напредъка на процеса.

